Anexa la decizia 

nr. 1/20  din 26 februarie 2015 

PROGRAMUL TERITORIAL
de control al tuberculozei  pentru anii 2011-2015 în raionul Rezina
I. INTRODUCERE
    1. Programul teritorial de control al tuberculozei pentru anii 2011-2015  este un document de planificare, pe termen mediu, a politicilor trasate spre obţinerea unui declin constant al răspîndirii tuberculozei în raionul Rezina
    2. Programul a fost elaborat în conformitate cu prevederile Legii nr.153-XVI din  4 iulie 2008 cu privire la controlul şi profilaxia tuberculozei, Legii nr.295-XVI din 21 decembrie 2007 pentru aprobarea Strategiei naţionale de dezvoltare pe anii 2008-2011, Politicii Naţionale de Sănătate,Programului Naţional de Control a tuberculozei 2011-2015, Strategiei de dezvoltare a sistemului de sănătate în perioada 2008-2017, Strategiei Organizaţiei Mondiale a Sănătăţii „Stop TB”, Planului Global de control al tuberculozei pe anii 2006-2015.

II. ANALIZA SITUAŢIEI

Tuberculoza este una dintre cele mai vechi patologii infecţioase documentate. Boala a fost bine caracterizată în secolul XIX-lea cu trei momente importante: individualizarea clinică a bolii de către Laennec, demonstrarea naturii transmisibile de către Villemin şi identificarea M.tuberculosis de către Robert Koch.

Secolul al XX-lea aduce o revoluţie terapeutică în tuberculoză cu apariţia vaccinării BCG, urmată de descoperirea antituberculoaselor de prima linie.Sfîrşitul sec.XX a fost marcat de integrarea chimioterapiei antituberculoase într-un context de măsuri socioeconomice, ceea ce a condus la constituirea unor strategii cuprinse în Programe Naţionale de Control a Tuberculozei.

Cheia diagnosticului de tuberculoză este un indice înalt de suspiciune.

 Rămîne în continuare o preocupare publică şi pentru raionul Rezina, care are zeci de noi cazuri anual raportate. Există numeroase motive pentru care această situaţie apare, inclusiv o înţelegere insuficientă a Tuberculozei în rîndul populaţiei cu risc şi lipsa accesului la îngrijirea medicală.

  Programul Teritorial de Control a Tuberculozei pentru anii 2011-2015( reactualizare 2015)  este un document de planificare a politicelor tzrasate spre obţinerea unui declin constanst al răspîndirii tuberculozei în r.Rezina. Programul a fost elaborat pe baza Programului Naţional în conformitate cu prevederile Legii nr.153 –XVI din 4 iulie 2008 cu privire la controlul tuberculozei, Legii nr.295-XVI din 21 decembrie 2007 pentru aprobarea Strategiei Naţionale de dezvoltare , Politicii Naţionale de Sănătate, PNCT 2011-2015, Strategiei OMS „ Stop TB”, Planului Global de control a TB .

Scopul şi obiectivele PTCT

Scopul Programului rezidă în ameliorarea sănătăţii populaţiei prin reducerea poverii tuberculozei în r.Rezina

· asigurarea unui diagnostic calitativ , metoda principală fiind sputa BAAR, 

· menţinerea accesului la tratament antituberculos a pacienţilor

· asigurarea ratei de succes a tratamentului cazurilor bacilifere- ( conform cerinţelor OMS trebuie să fie nu mai joasă de 78%), 
· asigurarerea suportului social pacienţilor cu TB-din sursele Fondului Global şi CNAM tuturor pacienţilor cu TB

· controlul eficient a coinfecţiei TB/HIV

· sporirea activităţilor de promovare a cunoştinţelor despre TB.

· menţinerea ratei de vaccinare BCG 98%
Direcţii de acţiune a serviciului de asistenta medicala primara în realizarea PTCT

1)Depistarea activă a tuberculozei în grupurile speciale de populaţie cu risc major la TBC: persoane fără adăpost, , din zone cu nivel social-economic scăzut, , migranţi,  persoane eliberate din detenţie, persoane cu patologii cronice...

  2) fortificarea parteneriatului cu autorităţile administraţiei publice locale în controlul tuberculozei; 
   3) încurajarea proiectelor de finanţare la nivel local prin participarea societăţii civile în realizarea activităţilor de control al tuberculozei la nivelul comunităţii, în special orientate spre  persoane vulnerabile şi familiile acestora;
    4) suportul acordat pacienţilor din grupurile vulnerabile ale populaţiei în vederea continuării tratamentului;
    5) suportul acordat persoanelor eliberate din detenţie pentru susţinerea realizării cu succes a tratamentului;
    6) suportul acordat pacienţilor cu tuberculoză rezistentă aflaţi la tratament în condiţii de ambulator. 
   7) fortificarea capacităţilor pentru realizarea controlului eficient al coinfecţiei TB/HIV; 
   8) diagnosticul, prevenirea şi tratamentul tuberculozei la pacienţii cu HIV;
   9) diagnosticul, prevenirea şi tratamentul HIV la pacienţii cu tuberculoză; 
  10) asigurarea vaccinării şi revaccinării BCG, în conformitate cu planul de imunizări; 
   11) măsuri de control al infecţiei în lucrul cu contacţii;
   12) sensibilizarea opiniei publice, informare şi comunicare;
   13) asigurarea condiţiilor de control al infecţiei pentru pacienţii cu TB MDR (tuberculoza multidrogrezistentă) XDR (tuberculoza cu rezistenţă extinsă) care nu pot fi supuşi tratamentului antituberculos.

Rezultatele preconizate

Implimentarea prezentului program va contribui la  obţinerea unui declin constant al raspindirii TBC în rîndurile populaţiei şi la valorificarea serviciilor de diagnostic, tratament, suport social, precum şi la informare.

Rezultatele scontate catre a.2015

1. mentinerea unei acoperiri de 100% a populaţiei cu activitati în cadrul strategiei DOTS, unei rate de vaccinare BCG la nastere de cel putin 98 %

2. Reducerea incidenţei globale prin TB sub un nivel de 90,0 la 100 mii pop.

3. Obţinerea unei rate de detecţie a TBC cu BAAR + peste 70 %, ratei de succes78 %, a cazurilor MDR de peste 60%

4. Asigurarea suportului social cel puţin 90% din pacienţii cu TBC din social vulnerabili.

Pilonii de bază în combaterea tuberculozei sunt sporirea gradului de vigilenţă ftiziologică a medicinii de familie, depistarea precoce, monitorizarea tratamentului, educaţia pentru sănătate, conlucrarea efectivă cu serviciul de ftiziopneumologie.

Conlucrarea  cu APL

Fiind o boală socială tuberculoza necesită o acţiune comună, intersectorială a serviciilor de medicină primară, sănătate publică, organelor administraţiei publice locale, altor servicii şi departamente.

                           III. SCOPUL ŞI OBIECTIVELE PROGRAMULUI
     Scopul Programului rezidă în ameliorarea sănătăţii populaţiei prin  reducerea poverii tuberculozei în sector.
      Prezentul Program stabileşte obiectivele pe termen mediu ce necesită a fi îndeplinite în vederea implementării politicii de stat în domeniul controlului tuberculozei pentru anii 2011-2015.
    10. Programul este orientat spre realizarea obiectivelor Planului de acţiuni privind implementarea Programului naţional de control al tuberculozei pentru anii 2011-2015
    1) asigurarea unui diagnostic calitativ, cu obţinerea către anul 2015 a unei rate de detecţie a cazurilor de tuberculoză pulmonară cu microscopia pozitivă de peste 70%;
    2) realizarea şi menţinerea către anul 2015 a accesului universal la tratamentul eficient al tuturor formelor de tuberculoză, cu obţinerea unei rate de succes a tratamentului cazurilor noi de tuberculoză pulmonară cu microscopie pozitivă de cel puţin 78% şi a ratei de succes a tratamentului cazurilor cu tuberculoză multidrogrezistentă nu mai joasă de 60%;
    3) asigurarea către anul 2015 a suportului social pentru cel puţin 90% din pacienţii cu tuberculoză din categoriile socialmente vulnerabile;
    4) asigurarea către anul 2015 a controlului eficient al coinfecţiei TB/HIV, cu reducerea ratei de coinfecţie TB/HIV printre cazurile de tuberculoză sub 3%;
    5) sporirea către anul 2015 a nivelului de cunoştinţe al populaţiei despre tuberculoză la un nivel de cel puţin 80% şi menţinerea unei rate de vaccinare BCG  la naştere de cel puţin 98%.
    
IV. DIRECŢII DE ACŢIUNE
     Pentru asigurarea unui diagnostic calitativ, cu obţinerea ratei de detecţie a cazurilor de tuberculoză pulmonară cu microscopie pozitivă de peste 70% către anul 2015, se preconizează următoarele direcţii de acţiune:
     1)depistarea activă a tuberculozei în grupurile de risc sporit la tbc.   
      Pentru asigurarea către anul 2015 a suportului social pentru cel puţin 90% din pacienţii cu tuberculoză din categoriile socialmente vulnerabile, se prevăd următoarele direcţii de acţiune:  
    1) fortificarea parteneriatului cu autorităţile administraţiei publice locale în controlul tuberculozei; 
    2) încurajarea proiectelor de finanţare la nivel local prin participarea societăţii civile în realizarea activităţilor de control al tuberculozei la nivelul comunităţii, în special orientate spre migranţi, persoane vulnerabile şi familiile acestora;
    3) suportul acordat pacienţilor din grupurile vulnerabile ale populaţiei în vederea continuării tratamentului;
    4) suportul acordat persoanelor eliberate din detenţie pentru susţinerea realizării cu succes a tratamentului;
    5) suportul acordat pacienţilor cu tuberculoză rezistentă aflaţi la tratament în condiţii de ambulator. 
    Asigurarea controlului eficient al coinfecţiei TB/HIV, cu reducerea ratei de coinfecţie TB/HIV printre cazurile de tuberculoză sub 3% către anul 2015, se va realiza prin realizarea următoarelor direcţii de acţiune:
    1) fortificarea capacităţilor pentru realizarea controlului eficient al coinfecţiei TB/HIV; 
    2) diagnosticul, prevenirea şi tratamentul tuberculozei la pacienţii cu HIV;
    3) diagnosticul, prevenirea şi tratamentul HIV la pacienţii cu tuberculoză; 
       Pentru ridicarea nivelului de cunoştinţe al populaţiei despre tuberculoză la cel puţin 80% şi menţinerea unei rate de vaccinare BCG la naştere de cel puţin 98% către anul 2015, se prevede realizarea următoarelor direcţii de acţiune:
    1) asigurarea vaccinării BCG, în conformitate cu planul de imunizări; 
    2) măsuri de control al infecţiei în lucrul cu contacţii;
    3) sensibilizarea opiniei publice, informare şi comunicare;
    4) asigurarea condiţiilor de control al infecţiei pentru pacienţii cu TB MDR (tuberculoza multidrogrezistentă) XDR (tuberculoza cu rezistenţă extinsă) care nu pot fi supuşi tratamentului antituberculos.
                                  V. REZULTATELE PRECONIZATE
      Implementarea prezentului Program va contribui, pe termen lung la obţinerea unui declin constant al răspîndirii tuberculozei în rîndurile populaţiei şi la valorificarea optimă a serviciilor de diagnostic, tratament, suport social, precum şi de informare, în vederea prevenirii riscurilor şi înlăturării suferinţelor determinate de tuberculoză, în special printre categoriile socialmente vulnerabile de populaţie.
      Rezultatele scontate către anul 2015 sînt:
    1) menţinerea unei acoperiri de 100% a populaţiei cu activităţi în cadrul strategiei DOTS;
    unei rate de vaccinare BCG la naştere de cel puţin 98%; 
    2) reducerea incidenţei globale prin tuberculoză sub un nivel de 90,0 cazuri înregistrate la 100.000 populaţie; 
    mortalităţii prin tuberculoză sub un nivel de 7,5 cazuri la 100.000 populaţie;
    3) obţinerea unei rate de detecţie a cazurilor de tuberculoză pulmonară cu microscopia pozitivă de peste 70%; unei rate de succes a tratamentului cazurilor noi de tuberculoză pulmonară cu microscopie pozitivă de cel puţin 78%;
    unei ratei de succes a tratamentului cazurilor cu tuberculoză multidrogrezistentă de peste 60%;
    4) asigurarea suportului social pentru cel puţin 90% din pacienţii cu tuberculoză din categoriile socialmente vulnerabile de populaţie; controlului eficient al coinfecţiei TB/HIV, cu reducerea ratei de coinfecţie TB/HIV printre cazurile de tuberculoză sub 3%.
                                                            VI. INDICATORI 
     Pentru evaluarea gradului de atingere a rezultatelor, se vor utiliza următorii indicatori:
    1) incidenţa globală a tuberculozei la 100.000 de populaţie;
    2) mortalitatea prin tuberculoză la 100.000 de populaţie;
    3) rata de detecţie a cazurilor noi de tuberculoză pulmonară cu microscopie pozitivă;
    4) rata de succes a tratamentului cazurilor noi de tuberculoză pulmonară cu microscopie pozitivă; 
    5) rata tuberculozei multirezistentă printre cazurile noi; 
    6) rata tuberculozei multirezistentă printre cazurile anterior tratate; 
    7) rata de succes a tratamentului cazurilor cu tuberculoză multidrogrezistentă; 
    8) prevalenţa coinfecţiei TB/HIV printre cazurile de tuberculoză; 
    9) rata de acoperire a pacienţilor de tuberculoză cu testare în scop diagnostic la HIV;
    10) ponderea populaţiei care cunoaşte cel puţin trei simptome de bază ale tuberculozei;
    11) ponderea pacienţilor cu tuberculoză din categoriile socialmente vulnerabile asigurate cu servicii sociale; 

                                        VII. RISCURI DE IMPLEMENTARE
     În realizarea prezentului Program pot fi identificate următoarele constrîngeri şi măsuri de reducere a acestora:
    1) rezistenţa cadrelor medicale în realizarea strategiei DOTS, din cauza prejudecăţilor din trecut cu privire la acţiunile de combatere a tuberculozei, care pot fi depăşite prin instruirea în aplicarea DOTS, utilizînd principiile medicinii bazate pe dovezi;
    2) surse limitate în bugetul de stat, dar care pot fi utilizate raţional prin sporirea eficienţei tehnice şi alocarea surselor financiare destinate realizării Programului, precum şi prin atragerea unor surse suplimentare, în colaborare cu partenerii internaţionali de dezvoltare;
    3) micşorarea alocaţiilor Fondului Global, iar pe termen lung – posibilitatea de a încheia finanţarea, de către acesta, a acţiunilor de control al tuberculozei în Republica Moldova, cauzate de insuficienţa resurselor Fondului Global şi reorientarea lui spre ţările cu o povară mai mare a tuberculozei şi HIV/SIDA (sindromul imunodeficienţei dobîndite), precum şi modificarea statutului Republicii Moldova din ţară cu un nivel de dezvoltare mai jos de mediu spre un nivel de dezvoltare  mediu, conform ratingului Băncii Mondiale;
    4) expansiunea exodului de cadre specializate, care poate fi stopată prin motivarea acestora, prin îmbunătăţirea condiţiilor de muncă şi a salarizării în funcţie de rezultatele obţinute şi performanţa realizată;
    5) menţinerea unui nivel înalt de migraţie a populaţiei, inclusiv a pacienţilor cu tuberculoză, care poate fi dirijat prin politici de stimulare a întoarcerii migranţilor în ţară şi de protecţie socială a acestora în ţările de destinaţie. 

VIII. PROCEDURI DE MONITORIZARE, 
EVALUARE ŞI RAPORTARE 
     În procesul de implementare a prezentului Program va fi efectuată monitorizarea permanentă a realizării acţiunilor şi a rezultatelor obţinute pentru a opera, în caz de necesitate, modificări în politicile promovate şi în acţiunile întreprinse.
     Scopul monitorizării constă în corelarea obiectivelor şi a acţiunilor din Planul de acţiuni privind implementarea Programului naţional de control al tuberculozei pentru anii 2011-2015 (în continuare – Planul de acţiuni) cu rezultatele aşteptate ale Programului, pentru ca, ulterior, să fie efectuată o evaluare cît mai corectă a modului de realizare a Programului şi a impactului acestuia asupra sănătăţii populaţiei.
    Procesul de monitorizare şi evaluare va contribui la analiza situaţiei curente şi a tendinţelor în realizarea obiectivelor Programului, la analiza realizării Planului de acţiuni şi evaluarea corectă a rezultatelor finale obţinute. 
     Evaluarea Programului  se va efectua anual, iar la sfîrşitul implementării Programului – evaluarea finală., cînd se va analiza gradul de progres în atingerea rezultatelor preconizate şi impactul Programului asupra sănătăţii populaţiei. Ca urmare a concluziilor raportului de evaluare, în caz de necesitate, se vor propune ajustări ale obiectivelor şi/sau ale rezultatelor preconizate, precum şi identificarea, conform situaţiei, a unor acţiuni noi. 
X. AUTORITĂŢILE RESPONSABILE 
DE IMPLEMENTARE
     Autoritatea responsabilă de implementarea prezentului Program este IMSP SR Rezina, în comun cu IMSP CMF Rezina,Centrul de Sănătate Publică Rezina în parteneriat cu APL, Comisariatul de Poliţie Rezina, Direcţia Protecţiei Sociale şi Familiei, DGÎTS, Compania Teritorială de asigurări în medicină.

     În procesul de implementare a prezentului Program, autorităţile responsabile vor colabora cu alte autorităţi ale administraţiei publice centrale şi locale, autorităţi administrative centrale, Institutul de Ftiziopneumologie, organizaţii neguvernamentale.

